text: 74-årig tysk kvinde druknet ved Fanø
  10 juni 2014 kl. 13.22
  En 74-årig tysk kvinde er erklæret død efter en drukneulykke ud for kysten ved Rindby på Fanø.
  
  Klokken 12.29 tirsdag fik lokalpolitiet i Esbjerg meldingen om, at en kvinde var druknet ud i havet ud for Rindby.
  - Vi kender ikke den nøjagtig årsag til ulykken endnu, men hun har formentlig fået et ildebefindende, mens hun var ude og bade, siger lederen af lokalpolitiet i Esbjerg, Lorenz Matzen til TV SYD.
  Kvindens nærmeste pårørende er orienteret om ulykken.
  